Úradný vestník L 156 , 30/04/2004 S. 0074 - 0077



Rozhodnutie Komisie z 29. apríla 2004, ktorým sa prijíma prechodné opatrenie v prospech určitých prevádzkární v sektore mlieka v Maďarsku [oznámené pod číslom dokumentu C(2004) 1711] (Text s významom pre EHP) (2004/459/ES) Komisia európskych spoločenstiev, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska [1], a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska [2], a najmä na jeho článok 42, keďže: (1) v Maďarsku má 21 prevádzkární na spracovanie mlieka ťažkosti so splnením do 1. mája 2004 príslušných štrukturálnych požiadaviek uvedených v prílohe B k smernici Rady 92/46/EHS zo 16. júna 1992, ktorou sa stanovujú zdravotné pravidlá pre produkciu a uvádzanie na trh surového mlieka, tepelne ošetreného mlieka a výrobkov na báze mlieka [3]; (2) preto teda týchto 21 prevádzkární potrebuje čas na ukončenie procesu ich modernizácie s cieľom dosiahnuť úplný súlad s príslušnými štrukturálnymi požiadavkami uvedenými v smernici 92/46/EHS;. (3) týchto 21 prevádzkární, ktoré sa v súčasnosti nachádzajú v pokročilom štádiu modernizácie, poskytlo spoľahlivé garancie v tom zmysle že majú potrebné fondy na odstránenie pretrvávajúcich nedostatkov v primeranom čase a získalo priaznivé stanovisko od maďarského ministerstva pre zdravie zvierat a kontrolu potravín, pokiaľ ide o ukončenie procesu ich modernizácie; (4) v prípade Maďarska sú k dispozícii podrobné informácie týkajúce sa nedostatkov v každej prevádzkárni; (5) s cieľom uľahčiť prechod od existujúceho režimu v Maďarsku na režim vyplývajúci z uplatňovania veterinárnej legislatívy Spoločenstva je preto opodstatnené na žiadosť Maďarska poskytnúť prechodné obdobie týmto 21 prevádzkárňam ako výnimočné prechodné opatrenie; (6) vzhľadom na výnimočný charakter tejto prechodnej výnimky, s ktorou sa počas negociácií o rozšírení nepočítalo, po prijatí tohto rozhodnutia nebude vyhovené žiadnym ďalším žiadostiam Maďarska o prechodné opatrenia týkajúce sa štrukturálnych požiadaviek prevádzkární produkujúcich živočíšne produkty alebo mlieko a mliečne výrobky; (7) berúc do úvahy pokročilé štádium modernizácie a výnimočný charakter prechodného opatrenia, prechodné obdobie bude limitované maximálnym obdobím 12 mesiacov a po tomto dátume nesmie byť predĺžené; (8) je vhodné podrobiť prevádzkárne v prechode, na ktoré sa vzťahuje toto rozhodnutie rovnakým pravidlám aké sú uplatniteľné pokiaľ ide o produkty s pôvodom z prevádzkární ktorým bolo prechodné obdobie na štrukturálne požiadavky poskytnuté v súlade s postupom uvedeným v príslušných prílohách k Aktu o pristúpení; (9) opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, prijala toto rozhodnutie: Článok 1 1. Štrukturálne požiadavky uvedené v prílohe B k smernici 92/46/EHS, sa neuplatňujú na prevádzkárne v Maďarsku uvedené v prílohe k tomuto rozhodnutiu, s výhradou podmienok uvedených v odseku 2, až do dátumu uvedeného pre každú prevádzkáreň. 2. Na produkty s pôvodom v prevádzkárňach uvedených v odseku 1 sa uplatňujú nasledujúce pravidlá: - dokým prevádzkárne uvedené v prílohe k tomuto rozhodnutiu profitujú z ustanovení odseku 1, produkty s pôvodom v týchto prevádzkárňach budú umiestňované iba na domáci trh alebo používané na ďalšie spracovanie v tej istej prevádzkárni, bez ohľadu na dátum uvedenia na trh. - budú opatrené zvláštnou zdravotnou značkou. Článok 2 Toto rozhodnutie nadobúda účinnosť v závislosti od nadobudnutia platnosti a v deň nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 3 Toto rozhodnutie je adresované členským štátom. V Bruseli 29. apríla 2004 Za Komisiu David Byrne člen Komisie [1] Ú. v. EÚ L 236, 23.9.2003, s. 17. [2] Ú. v. EÚ L 236, 23.9.2003, s. 33. [3] Ú. v. ES L 268, 14.9.1992, s. 1. smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1). -------------------------------------------------- PRÍLOHA Mliekárske prevádzkárne v prechode | Číslo veterinárneho schválenia | Názov a adresa prevádzkárne | Sektor: mlieko | Dátum dosiahnutia súladu | Činnosť prevádzkární | Mlieko a výrobky na báze mlieka | 1. | 01501 | Cheesio Kft., Véménd, Baranya | X | 30.4.2005 | 2. | 02502 | Cosinus Gamma Kft. Sajtüzem, Kunszentmiklós, Bács | X | 30.4.2005 | 3. | 03503 | Tejfeldolgozó és Sajtkészítő Üzem, Gyomaendrőd, Békés | X | 30.4.2005 | 4. | 04504 | Abaújtej Közös Vállalat tejüzeme, Forró, Borsod | X | 30.4.2005 | 5. | 05505 | BOPPE Kft., Hódmezővásárhely, Csongrád | X | 30.4.2005 | 6. | 05506 | Ujfalusi Mihály Bio-kecsketej üzem, Csongrád | X | 30.4.2005 | 7. | 06507 | Győzelem Mgsz. Sajtüzem, Lajoskomárom, Fejér | X | 30.4.2005 | 8. | 06508 | Tejmix Kft., Kápolnásnyék-Pettend, Fejér | X | 30.4.2005 | 9. | 09509 | Egertej Kft., Eger, Heves | X | 30.4.2005 | 10. | 12510 | Naszálytej Rt., Vác, Pest | X | 30.4.2005 | 11. | 12511 | Dabastej Kft., Dabas, Pest | X | 30.4.2005 | 12. | 12512 | Csipkó Istvánné tejüzeme, Pest | X | 30.4.2005 | 13. | 13513 | Drávatej Kft., Barcs, Somogy | X | 30.4.2005 | 14. | 14514 | Tiszatej Kft., Rakamaz, Szabolcs | X | 30.4.2005 | 15. | 14515 | Farmtej Kft., Kemecse, Szabolcs | X | 30.4.2005 | 16. | 15516 | Jásztej Rt., Jászapáti, Jász | X | 30.4.2005 | 17. | 15517 | Kuntej Rt., Tiszafüred, Jász | X | 30.4.2005 | 18. | 16518 | Dámtej Kft., Tamási, Tolna | X | 30.4.2005 | 19. | 17519 | Tejfeldolgozó és Kereskedelmi Kft., Körmend, Vas | X | 30.4.2005 | 20. | 18520 | Gici sajt Kft., Gic, Veszprém | X | 30.4.2005 | 21. | 20521 | Soma's Trade Kft., Budapest | X | 30.4.2005 | --------------------------------------------------